Den Vest-Sjællandske Avis, 1825-04-22
Jøvrigt melder den fra Constantinopel under 16de Marts Porten har erholdet gunstige Beretninger fra den nye Seraskier Mehmed Raschid Pascha. Han er uden at støde paa den mindste Hindring marscheret fra Monaster over Mezzovo og Trikala til Janina, hvorfra han vilde begive sig til Arta, for at aabne Feldtoget imod Acarnanien. Albaneserne have erklæret sig for Porten, og lovet at ville stille saameget Mandskab og saamange Heste som den forlanger. Grækerne synes at være forsatte i ikke ringe Bestyrtelse ved Rygtet om Styrken af den Albanesiske Armee. Vistnok kan man ikke heller begribe, hvorledes naar ReschidPascha ogsaa kun med 15000 eller 20000 Mand rykker frem i det vestlige Grækenland, de demoraliserede og med Hunger kjæmpende Tropper, som Maurocordato neppe kunde holde sammen, ville være istand til at forsvare dette Landstrøg, tilligemed Anatolico og Missolunghi. (Ogsaa Efterretninger fra Grækenland tilstaae at Tyrkerne giøre høist betydelige Udrustninger i Albanien, og at Faren er virkelig truende). – Efterretninger fra Constantinopel af 12te Marts melde, at Porten har ved Reis Effendi ladet overlevere den Engelske Gesandts Stats=Sekretair Hr. Turner en nye Note. Den beklager sig deri paa det bitterste over de Understøttelser, som Englænderne nyelig have ladet Grækerne forunde. Portens Dragoman, havde i den Anledning udeladt sig mod Hr. Turner i meget stærke Udtryk. Den sidste skal endelig have svaret: at han vidste ikke det mindste om denne foregivne Understøttelse; han holdt sig overbeviist om at Porten var bleven vildledet ved de den meddeelte Notizer; men at han ikke destomindre vilde tilsende sin Regiering den overleverede Note. Forresten tilkiendegav Hr. Turner Portens Dragoman paanye, at hans Hof, som det allerede tilforn er bleven erklæret, paa ingen Maade vilde indlade sig paa det, som enkelte Englændere have gjort til Grækernes Fordeel. Ogsaa siger man i Pera, at den Tyrkiske Regiering tilsidst endnu har besværet sig meget over Lord Over-Commissairen over de joniske Øer og over Øvrighederne der. Neppe var Efterretningen ankommen til London, om at Gouverneuren paa de Philippinske Øer havde erklæret sig for uafhængig førend et Selskab traadte sammen for at befordre Handelen og Bierg væsnet paa hine Øer. Dette nye Biergvæsen og Handelsselskab har allerede afsat næsten alle sine Actier. General-Captainen paa disse Øer General Martine; har i Catalonien under Uafhængigheds Krigen, udmærket sig ved den store Standhaftighed og Tapperhed hvormed han forsvarede Fæstningen Figueras. Da Riego i 1820 proclamerede Constitutionen, fik han Ordre til at marschere imod ham, men istedet derfor, indlod han sig i Underhandlinger med ham og siden efter under de Cortes blev han ansat til Gouverneur over Philippinerne, hvor han har gjort sig meget yndet undtagen hos Munkene. Manilla staaer som bekiendt i megen fordeelagtig Handelsforbindelse med Mexico leverede ogsaa i de sidste Aar til Europa uagtet Privelegierne for det Philippinske Compagnie i Spanien, megen Sukker, Jndigo o. s. v. til hvilket Formaal Ladningerne paa Bourbon o. s. v. fik andre Papiire. Nu vil man der formodentligen proclamere Handelsfriehed. Den Liverpool ske Petition om, at revidere Kornloven er bleven ganske eenstemmig besluttet. – Man taler om at et nyt Peruansk Laan, som for størstedeelen skal remitteres til Columbien, som Godtgiørelse for Krigsomkostningerne er i Værk. – Republiken Guatimala har tilstaaet meget betydelige Privelegier til det Selskab, som er oprettet for Anlæggelsen af en Forbindelses-Canal imellem det Attantiske Hav, i Overbeviisning om de store Fordeele som deraf vilde opstaae for Landets Handel, iblandt andet erholder Selskabet paa 40 Aar to trediedele af Tolden af alle Skibe, som passere Canalen; endvidere den udelukkende Ret at beseile med Dampbaade Floden St. Juan og Nicaragua-Søen i det samme Tidsrum og efter 40 Aar Capitalen tilbagebetalt. En udmærket Engelsk Jngenieur staaer i Begreb med at afgaae til Guatimalg for at udfore hiin store Plan. Der bliver allerede bygget en Dampbaad i England for at beseile Floden St. Juan og Søen Nicaragua.